Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 348

c) A gyakorlati vizsga tartalma: Technológiai feladat A technológia vizsgafeladatot egyénileg vagy csoportosan lehet elvégezni. A csoportos feladatmegoldás esetén minden vizsgázónak jól értékelhetõ feladatrészt kell megjelölni. A technológia vizsgafeladat az alábbi témakörök egyike lehet: — Kompozit technika alkalmazásával hajóépítési feladatok — Hajómotor beépítés részfeladatai — Kishajóépítés befejezõ munkáinak elvégzése Tervezési feladat A tervezési feladatot számítógépen kell elkészíteni az alábbi témakörök egyikébõl: — Számítógépes rajzkészítési feladat — Kishajóépítés méretezési feladat — Kishajóépítés tervezési feladat — Kishajóépítés tervdokumentáció és gyártási dokumentációkészítési feladat Szakdolgozat: A jelöltnek egy komplex szakdolgozatot kell készítenie. A szakdolgozat témája: kishajóépítõ technológia, kishajóépítés menedzsment, valamint kishajóépítõ tervezési feladat. A szakdolgozat tartalmi követelményei és értékelési szempontjai: Kishajóépítõ technológiai terület: A szakdolgozat tartalmazza a kiválasztott kishajó fõ paramétereit, építési módszerét, gyártási folyamatát, technológiáját, anyagjegyzékét, használati tulajdonságait, úszási jellemzõit, vizsgáztatási elõírásait. Értékelésre kerül: — az építési technológia alkalmazhatósága, — a kidolgozás részletessége, — minõségi és szakmai követelmények betartása. Kishajóépítés menedzsment területe: A szakdolgozat tartalmazza a kiválasztott kishajót készítõ hajóépítõ üzem menedzsment, gazdasági, pénzügyi, marketing és minõségbiztosítási feladatait. Értékelésre kerül a választott hajóépítõ üzem: — mûködésének megtervezése, — gazdaságossága, — kapcsolata a piaccal, — a minõségbiztosítás alkalmazása. 2003/119. szám Kishajóépítés tervezési területe: A szakdolgozat tartalmazza a kiválasztott kishajó tervezõ-mûvezetési, tervezési, méretezési tervdokumentáció és gyártási dokumentáció feladatait. Értékelési szempont: Az elkészített dokumentáció feleljen meg a gyártási és engedélyeztetési követelményeknek. A szakdolgozatot szövegszerkesztõn kell írni, melyben táblázatok és ábrák is lehetnek. A dolgozat minimális terjedelme — mellékletek nélkül — 30 oldal.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes